KOMISSION ASETUS (EY) N:o 2360/95, annettu 9 päivänä lokakuuta 1995, appelsiinien ja mandariinien perus- ja ostohintojen vähentämisestä markkinointivuonna 1995/96 markkinointivuodeksi 1994/95 vahvistetun interventiokynnyksen ylittymisen vuoksi



Virallinen lehti nro L 241 , 10/10/1995 s. 0008 - 0010



KOMISSION ASETUS (EY) N:o 2360/95, annettu 9 päivänä lokakuuta 1995, appelsiinien ja mandariinien perus- ja ostohintojen vähentämisestä markkinointivuonna 1995/96 markkinointivuodeksi 1994/95 vahvistetun interventiokynnyksen ylittymisen vuoksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 1363/95 (2), ja erityisesti sen 16 b artiklan 4 kohdan, sekä katsoo, että komission asetuksessa (EY) N:o 2431/94 (3) appelsiinien interventiokynnys markkinointivuodeksi 1994/95 vahvistetaan 1 179 900 tonniksi ja mandariinien interventiokynnys 36 300 tonniksi, asetuksen (ETY) N:o 1035/72 16 a artiklan 1 kohdan ja asetuksen (ETY) N:o 1035/72 16 b artiklan soveltamissäännöistä persikoiden, sitruunoiden ja appelsiinien osalta 19 päivänä heinäkuuta 1988 annetun neuvoston asetuksen (ETY) N:o 2240/88 (4), sellaisena kuin se on viimeksi muutettuna asetuksella (EY) N:o 1327/95 (5), 2 artiklan 1 kohdan nojalla silloin, kun appelsiineja ja mandariineja koskevat interventiomäärät markkinointivuoden aikana ylittävät näille tuotteille kyseiseksi markkinointivuodeksi vahvistetun interventiokynnyksen, näille tuotteille seuraavaksi markkinointivuodeksi vahvistettuja perus- ja ostohintoja vähennetään yhdellä prosentilla kutakin 37 700 tonnin suuruista ylitysmäärää kohti appelsiinien osalta ja yhdellä prosentilla kutakin 3 000 tonnin suuruista ylitysmäärää kohti mandariinien osalta, tiettyjen sitrushedelmien jalostuksen edistämiseen tarkoitetuista erityistoimenpiteistä 8 päivänä marraskuuta 1993 annetun neuvoston asetuksen (EY) N:o 3119/93 (6) 9 artiklan mukaisesti kyseisen asetuksen mukaisesti jalostukseen toimitetut appelsiinien määrät lasketaan yhteen interventioon toimitettujen määrien kanssa, ja mandariinien vastaavat määrät rinnastetaan interventiotoimenpiteen kohteena olevaan määrään sen arvioimiseksi, onko näille tuotteille vahvistettu kynnys ylitetty, jäsenvaltioiden toimittamien tietojen perusteella appelsiinien ja mandariinien osalta markkinointivuonna 1994/95 yhteisössä toteutetut interventiotoimenpiteet koskivat 1 553 252:ta tonnia appelsiineja ja 45 151:tä tonnia mandariineja; tämän vuoksi komissio on todennut 373 352 tonnin ylityksen appelsiinien ja 8 851 tonnin ylityksen mandariinien osalta, edellä sanotusta seuraa, että hedelmä- ja vihannesalalla sovellettavan perus- ja ostohinnan vahvistamisesta markkinointivuodeksi 1995/96 29 päivänä kesäkuuta 1995 annetussa neuvoston asetuksessa (EY) N:o 1542/95 (7) vahvistettuja perus- ja ostohintoja on vähennettävä yhdeksällä prosentilla appelsiinien ja kahdella prosentilla mandariinien osalta, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Vähennetään asetuksessa (EY) N:o 1542/95 markkinointivuodeksi 1995/96 vahvistettuja appelsiinien ja mandariinien perus- ja ostohintoja yhdeksällä prosentilla appelsiinien ja kahdella prosentilla mandariinien osalta liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 118, 20.5.1972, s. 1 (2) EYVL N:o L 132, 16.6.1995, s. 8 (3) EYVL N:o L 259, 7.10.1994, s. 14 (4) EYVL N:o L 198, 26.7.1988, s. 9 (5) EYVL N:o L 128, 13.6.1995, s. 8 (6) EYVL N:o L 279, 12.11.1993, s. 17 (7) EYVL N:o L 148, 30.6.1995, s. 23 LIITE PERUS- JA OSTOHINNAT Markkinointivuosi 1995/96 MANDARIINIT (1*) Jaksolla 16 päivästä marraskuuta 1995 29 päivään helmikuuta 1996 >TAULUKON PAIKKA> Näitä hintoja sovelletaan I laatuluokan mandariineihin, joiden läpimitta on 54-69 millimetriä ja jotka tarjotaan pakattuina. MAKEAT APPELSIINIT (2*) Jaksolla 1 päivästä joulukuuta 1995 31 päivään toukokuuta 1996 >TAULUKON PAIKKA> Näitä hintoja sovelletaan I laatuluokan appelsiineihin, jotka kuuluvat lajikkeisiin Moro, Navel, Navellina, Salustiana, Sanguinello ja Valencia late, joiden läpimitta on 67-80 millimetriä ja jotka tarjotaan pakattuina. (1*) Tässä liitteessä luetelluissa hinnoissa ei ole otettu huomioon tuotteen tarjontamuotoon liittyvien pakkauskustannusten vaikutusta.